Ranskalainen keittiö kuuluu Unescon aineettoman kulttuuriperinnön listaan. Ranska on länsimaisen kulinarismin ja herkuttelun alkukoti ja laadukkaan ruoan arvostus näkyy oleellisesti myös Pariisilaisessa kulttuurissa. Paikalliseen ruokakulttuuriin kuuluu  mauista nauttiminen, hyvän ruoan arvostaminen ja ajan kanssa syöminen.
Ruokailukulttuurissa perinteisesti nautitaan alkuruoka, pääruoka ja jälkiruoka sekä tietysti ruokailuun sopivia juomia. Ranskalainen keittiö tunnetaan erityisesti vahvoista juustoista, maistuvista viineistä sekä patongeista joita nautitaan miltei aina aterian kanssa. Viini kuuluu olennaisesti ruokailukokonaisuuteen.
Pariisista löytyy laaja kirjo erilaisia ravintoloita aina Michelin tähdillä palkituista fine dining -paikoista katukeittiöihin ja -ruokakojuihin. Tärkeintä ei ole niinkään paikka vaan nautinto, sekä ruokailua ja makumaailmaa kunnioittava kokemus.
Ranskalaiset ruokailuajat ovat suomalaisittain myöhään. Lounasaika ajoittuu noin klo 12-14 ja illallisaika klo 20-22.30 paikkeille.